贈别蓬萊簿林希孟子醇
作者：晁說之
朝代：宋

paragraphs: 吾友陳無己，文會班生廬。
是時與林侯，有若同隊魚。
相見元無約，相别詎有謨。
那知數歲後，聚首如當初。
眷言二三子，今來安穩無。
意氣充眉宇，比昔姣且都。
乃見松與柏，不似柳與蒲。
憐我守枯禪，談笑使甘腴。
何如又爲别，淚下青霜俱。
男兒志四海，不辱黄金軀。
試看習主簿，窮悴能著書。